 ነገ በሜቄዶንያ በዓለም ገነት ቆርቆሮ ፋብሪካ ባለቤቶች የምሳ ግብዣ ያደርጋል 
በመቄዶንያ የአረጋውያንና የአዕምሮ ህሙማን ማዕከል ላሉ ከ1 ሺህ በላይ አረጋውያንና የአዕምሮ ህሙማን በነገው ዕለት በአለምገነት ቆርቆሮ ፋብሪካ ባለቤቶች የምሳ ግብዣ ያደርጋል፡፡ በምሳ ግብዣው ላይ ሁሉም ህብረተሰብ እንዲታደም የተጋበዘ ሲሆን በዝግጅቱ ላይ የሃይማኖት አባቶች፣ ታዋቂ ግለሰቦችና ጥሪ የተደረገላቸው በሺህ የሚቆጠሩ እንግዶች ይገኛሉ ተብሏል፡፡ ማዕከሉ በአሁን ወቅት ከመንግስት ባገኘው 30ሺህ ካሬ ሜትር ቦታ ላይ ለአረጋውያን ምቹ የሆነ መኖሪያ ተገንብቶ አገልግሎት እየሰጠ ይገኛል፡፡ ከአረጋውያንና አዕምሮ ህሙማኑ ጋር በማዕከሉ በመገኘት ልደት፣ ሰርግ፣ ኒካ፣ ቀለበት፣ መልስ፣ ሰዲቃ፣ የሙት መታሰቢያ፣ ምርቃት እና ሌሎች ዝግጅቶች ማድረግና አረጋውያኑን መመገብ እንደሚቻልም ማዕከሉ አስታውቋል፡፡ 